google/wiki40b huggingface dataset:
Hari Pahlawan

Hari Pahlawan merupakan satu hari khusus untuk memperingati jasa pahlawan-pahlawan yang mempertahankan tanah air di beberapa negara. Ia biasanya disambut sempena hari kelahiran seseorang pahlawan, atau hari kepahlawanannya.

Indonesia

Hari Pahlawan di Indonesia disambut setiap tanggal 10 November untuk memperingati Pertempuran Surabaya 1945 antara militia nasionalis Indonesia dan Kuasa Bersekutu. Peristiwa ini merupakan konflik bersenjata skala besar pertama antara Indonesia dan pasukan asing setelah Pengisytiharan Kemerdekaan Republik Indonesia pada tanggal 17 Ogos 1945.
Hari ini turut memperingati pahlawan-pahlawan nasional Indonesia yang lain.

Malaysia

Hari Pahlawan di Malaysia disambut setiap 31 Julai. Pelbagai acara diadakan sempena Hari Pahlawan ini bagi mengenang jasa semua pasukan keselamatan tidak kira tentera atau polis sebelum dan selepas Malaysia merdeka. Malaysia mencapai kemerdekaan pada 31 Ogos 1957.
Sempena Hari Pahlawan, acara letak kalungan bunga oleh pemimpin negara iaitu Yang di-Pertuan Agong dan Perdana Menteri serta ketua pasukan keselamatan Angkatan Tentera Malaysia (ATM) dan ketiga-tiga cabangnya serta Polis Diraja Malaysia (PDRM) dan bertafakur selama seminit di hadapan Tugu Negara berhampiran Panggung Aniversari, Tasik Perdana, Kuala Lumpur. Acara tradisi ketenteraan tiupan “Last Post” dan “Rouse” serta deklamasi sajak juga dilakukan di hadapan tugu. Acara-acara keagamaan seperti majlis bacaan doa selamat, yasin, tahlil dan sebagainya juga diadakan di Masjid Negara
Persatuan Bekas Tentera Malaysia pula melancarkan kutipan derma ke sekolah-sekolah bagi memupuk semangat menderma dan cintakan tanah air. Pada 17 November 2007, Majlis Santapan Seri Pahlawan telah diadakan di Pusat Konvensyen Kuala Lumpur bagi mengutip sumbangan derma untuk bekas tentera yang uzur dan kemalangan. 
Kerajaan pada 2010 telah memutuskan lokasi sambutan Hari Pahlawan yang sering diadakan di Tugu Negara pada setiap 31 Julai akan dipindahkan ke Putrajaya di sebuah dataran yang berkeluasan dua hingga tiga ekar yang bakal dibina. Namun sambutan telah diadakan di Dataran Merdeka buat kali pertama tanpa acara meletak kalungan bunga dan bertafakur di depan Tugu Negara seperti yang sering dilakukan seiring dengan fatwa Majlis Fatwa Kebangsaan.
Nayland Blake

Nayland Blake (dilahirkan pada 1960 di Bandaraya New York, New York) ialah seniman yang karya media campurannya telah diperikan berbagai-bagai seperti membimbangkan, mengelak-elak, menyeksa, jahat, kejam, malahan lembut, serta juga menimbulkan kemarahan dan histeria. Karyanya sering menggabungkan tema masokisme. Blake diwakili oleh Galeri Matthew Marks dan kini tinggal serta bekerja di Bandaraya New York.
Comai (kampung)

Comai merupakan sebuah perkampungan di dalam Kawasan Autonomi Tibet di China. Tempat ini terletak pada ketinggian 4867 meter (15,971 kaki). Perkampungan ini mempunyai populasi kira-kira 201 orang penduduk.
Pempatan

Poskod

Poskod yang digunakan di Pempatan adalah 80863. Terdapat 6 buah desa/kelurahan di dalam daerah kecamatan Rendang.
Bundesversammlung (Jerman)

Proses pemilihan

Mengikut perlembagaan, setiap ahli majlis ini boleh mencadangkan seorang calon untuk menjawat jawatan Presiden Persekutuan. Namun, mengikut amalan kebiasaannya, hanya calon yang dicadangkan oleh Fraktion atau Gruppe (kumpulan besar atau kecil) di parlimen yang dipertimbangkan.
Kaedah pemilihan Presiden Persekutuan mengandungi, pada kebanyakan masa, tiga undian rahsia, yang ditulis di atas kertas undi. Sekiranya seorang calon memperoleh majoriti mutlak dalam satu daripada dua undian pertama, beliau akan dipilih serta-merta. Sekiranya selepas dua undian tiada majoriti mutlak diperoleh mana-mana calon, calon yang memperoleh undi terbanyak di dalam undian ketiga akan diisytihar pemenang. Mengikut perlembagaan, Presiden Persekutuan dipilih tanpa sebarang perbahasan di dalam Majlis Perhimpunan Persekutuan. Calon-calon selalunya dicadangkan oleh parti-parti politik, namun, mereka pada kebiasaannya tidaklah berkempen untuk memenangi jawatan ini. Dan mengikut amalan sebelumnya, calon daripada parti yang memiliki majoriti di parlimen adalah calon yang sering dipilih.
Majlis ini bersidang buat kali terakhir pada 23 Mei 2004 apabila Horst Koehler, bekas Presiden IMF dipilih dengan majoriti mudah 604 undi daripada 1205 keseluruhannya. Persidangan seterusnya akan dilakukan pada tahun 2009.

Sejarah

Persidangan Bundesversammlung yang pertama dilakukan pada 12 September 1949 di Bonn. Dalam tahun 1945 - 1969, persidangan dilakukan di Ostpreußenhalle (Dewan Prussia Timur) dan sering dibantah oleh Republik Demokratik Jerman. Dari tahun 1974 sehingga 1989 majlis ini bersidang pula di Dewan Beethoven, Bonn. Sejak tahun 1994 tempat mesyuarat ialah di bangunan Reichstag di Berlin.
Ciguha

Poskod

Poskod yang digunakan di Ciguha adalah 43264. Terdapat buah desa di dalam daerah kecamatan Sukanagara.
Farah Azlina Latif

DPP Farah Azlina Latif merupakan Timbalan Pendakwa Raya dan bekas ahli pasukan pendakwaan kes Anwar Ibrahim .Pejabat Peguam Negara (AGC) menyatakan peranan Farah hanya mengambil nota prosiding mahkamah bagi perbicaraan kes Saiful Bukhari Azlan - saksi utama perbicaraan kes liwat terhadap Datuk Seri Anwar Ibrahim.

Kontroversi

Laman web Malaysia Today menyiarkan hubungan Farah Azlina dan Mohd Saiful. Surat yang dihantar oleh Peguamcara 11, Datuk Mohd Yusof Zainal Abiden kepada barisan peguam Anwar Ibrahim menyatakan hal itu disiasat oleh Peguam Negara (AG), Tan Sri Abdul Gani Patail. 'Hubungan romantik' dengan Mohd Saiful belum dapat ditentukan.
Pada 27 Julai 2010, Peguam Negara, Tan Sri Abdul Gani Patail mengesahkan Timbalan Pendakwa Raya, Farah Azlina Latif telah digugurkan daripada pasukan pendakwaan yang mengendalikan kes liwat Ketua Pembangkang, Datuk Seri Anwar Ibrahim..Farah Azlina turut digugurkan daripada Bahagian Pendakwaan Jabatan Peguam Negara atas faktor yang sama. Beliau digugurkan bagi mengelakkan sebarang persepsi negatif daripada orang ramai terhadap pasukan pendakwa.
Pada 12 November 2011, Karpal Singh mahu Farah Azlina disiasat oleh badan bebas dan siasatan terbuka. Ini kerana dia sebahagian daripada Pejabat Peguam Negara. Logik dan alasan lain tidak boleh dipakai. Ia perlu menjadi iktibar kepada semua.Kiranya hubungan sulit itu wujud, ia termasuk dalam jenayah di Mahkamah Syariah. Langkah mengeluarkan dia dilihat sebagai hukuman, sedangkan dia belum pun dituduh bersalah.Saiful dan Farah dikatakan belum menafikan dakwaan itu.
Keputusan perlawanan pasukan bola sepak Malaysia 2012

Dibawah adalah Keputusan perlawanan pasukan bola sepak Malaysia 2012.

Keputusan

      Menang       Seri       Kalah
Pekan Gulau

Pentadbiran

Pekan Gulau merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Sik.
Kerzenheim

Kerzenheim merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.
Filattiera

Filattiera merupakan bandar yang terletak di wilayah Massa-Carrara, Toscana, Itali utara. Bandar ini memiliki populasi sebesar 2,408 orang. Bandar ini juga memiliki keluasan wilayah sebesar 48.9 kilometer persegi.
Sahidzan Salleh

Kerjaya

Penulis yang serba boleh ini berasal dari Sandakan Sabah dan telah menerbitkan dua buah buku iaitu Kolonial Mimpi dan Sepuloh Nama. Beliau yang sekarang ini bekerja di dalam sektor pembinaan, mempunyai keistimewannya yang tersendiri apabila pembaca perlu berusaha lebih untuk memahamkan karya tulisannya dan pembaca akan merasa puas sebaik saja mereka dapat memahami apa yang cuba disampaikannya di dalam novel-novel tersebut. Pada November 2015, beliau sekali lagi menerbitkan novel yang berjudul Pada Waktu-waktu Yang Terhapus. Cerpen-cerpennya juga pernah diterbitkan di dalam buku Kontrol Histeria dan Main Gila oleh Lejen Press.
Sejarah Oxford

Abad ke-12 hingga abad ke-15

Prestij Oxford dapat dibayangkan daripada peristiwa penerimaan piagamnya daripada Raja Henry II pada 1191. Piagam itu memberikan penduduk Oxford hak dan pengecualian yang sama dengan penduduk di ibu kota kerajaan. Berbagai-bagai rumah ibadah yang penting juga ditubuhkan di dalam bandar dan di kawasan yang berhampiran. Seorang cucu Raja John kemudian mengasaskan Gereja Rewley untuk Mazhab Cistercian. Rahib friar daripada berbagai-bagai mazhab (Dominic, Francis, Carmel, Augustine, dan Triniti) kesemuanya juga membina rumah ibadah masing-masing di Oxford, dengan pentingnya berbeza-beza. Persidangan parlimen seringnya juga diadakan di bandar itu pada abad ke-13. Peruntukan Oxford kemudian diasaskan oleh segolongan baron yang diketuai oleh Simon de Montfort, dengan dokumen itu biasanya dianggap sebagai perlembagaan bertulis yang pertama di England.
University of Oxford disebut buat pertama kali dalam rekod abad ke-12. Apabila universiti terbentuk, perselisihan antara beratus-ratus pelajar yang tinggal di mana-mana sahaja mengikut sekehendak hati menyebabkan pengeluaran dekri bahawa semua siswa perlu tinggal di dalam dewan yang diluluskan. Antara ratusan dewan Aularia yang muncul di sekitar kota, hanya Dewan St Edmund (kk. 1225) masih wujud pada hari ini. Apa yang menamatkan dewan-dewan itu ialah kemunculan kolej, dengan kolej yang terawal termasuk University College (1249), Balliol (1263), dan Merton (1264). Kolej-kolej itu diasaskan sewaktu orang Eropah mula menterjemahkan karya ahli falsafah Greek, dengan karya itu mencabar ideologi Eropah — mengilhami penemuan saintifik serta pemajuan bidang seni — apabila masyarakat mula melihatkan diri dengan cara yang baharu. Kolej-kolej di Oxford itu disokong oleh Gereja yang mengharap-harap dapat mendamaikan falsafah Greek dengan teologi Kristian. Hubungan antara "bandar dan jubah" seringnya tidak menyenangkan, dengan sebanyak 93 pelajar dan orang bandar dibunuh pada Hari Rusuhan St Scholastica 1355.
Sukan Asia Tenggara 2011

Perkampungan atlet

Jakabaring, Palembang yang meliputi kawasan lebih daripada 45,000 meter persegi adalah perkampungan atlet (wisma atlet) semasa temasya. Ia terletak di hadapan Stadium Jakabaring (Gelora Sriwijaya).

Maskot

Maskot rasmi untuk Sukan SEA 2011 di Indonesia dikenali sebagai Modo dan Modi, sepasang biawak komodo . Modo adalah biawak komodo jantan memakai pakaian tradisional biru Indonesia dan batik sarong, manakala Modi ialah biawak komodo betina yang memakai kebaya merah dengan batik sash dan seluar. maskot ini telah dipilih kerana biawak komodo, merupakan haiwan eksotik dan endemik di Indonesia, selain merupakan fauna asal yang mendiami Komodo, Rinca, Kepulauan Padar islands di Nusa Tenggara Timur. Maskot ini telah diperkenalkan dan dipersembahkan 200 hari sebelum Sukan SEA 2011 berlangsung pada, Isnin 25 April 2011 di tiga tempat iaitu: Jakarta, Teater Tanah Airku di Taman Mini Indonesia Indah dan Monumen Selamat Datang di Jakarta Tengah. "Modo" adalah perkataaan kependekan dari perkataan Komodo, manakala "Modo-Modi" ejaan yang ditukarkan dari gabungan perkataan Muda-Mudi yang bermaksud "belia" dalam bahasa Indonesia, yang berasal dari perkataan pemuda (belia lelaki) dan pemudi (belia wanita).

Upacara pembukaan

Upacara pembukaan bermula pada jam 7:00 pm 11 November 2011 di Stadium Gelora Sriwijaya, Kompleks Sukan Jakabaring, Palembang, Sumatera Selatan. Tarikh ini dipilih kerana ia jatuh pada tarikh unik 11-11-11. Dirasmikan oleh Presiden Indonesia Susilo Bambang Yudhoyono, acara gilang-gemilang yang bertemakan Harmony in Victory itu berlangsung selama tiga jam melibatkan lebih 3,000 orang.
Upacara ini dibuka dengan persembahan muzik dan tarian, yang menceritakan sejarah Kerajaan Srivijaya. Ini diikuti dengan perarakan masuk kontinjen negara yang bertanding, dengan Indonesia selaku tuan rumah akhir sekali. Bendera Sukan SEA kemudian dinaikkan selepas Presiden Susilo secara rasmi mengisytiharkan pembukaan temasya kali ke-26 ini. Kemuncak upacara pembukaan ialah larian membawa masuk obor untuk diserahkan kepada Susi Susanti, yang menyalakan obor temasya. Acara ini diakhiri dengan persembahan lagu United & Rising yang liriknya ditulis sendiri Presiden Susilo sambil diiringi pertunjukan bunga api.
Villers-en-Ouche

Villers-en-Ouche ialah sebuah komun di jabatan Orne di barat-laut Perancis.
Petín

Petín merupakan sebuah kawasan perbandaran yang terletak di Sepanyol dalam wilayah Ourense, Galicia.
Coogee Selatan, New South Wales

Sejarah

Coogee dikatakan diambil dari perkataan koorau tempatan Aborigin yang bermaksud "tempat berbau", atau "bau rumput laut", sebutan bau pembusukan kelp yang dibasuh di pantai. Walaupun pada masa-masa tertentu banyak rumpai laut masih dibasahi, ia biasanya dikeluarkan sebelum mendapat peluang untuk berbau.  
Pelancong awal ke kawasan itu, dari tahun 1820-an dan seterusnya, tidak pernah dapat mengesahkan sama ada maksud "Coogee", atau jika ia sebenarnya berkaitan dengan Pantai Coogee. Nama lain, "Bobroi", juga dipanggil sebagai nama asli untuk wilayah tersebut. Sesetengah bukti mencadangkan bahawa perkataan "Coogee" sebenarnya boleh menjadi nama asli Aborigin asli untuk teluk seterusnya ke utara, yang kini dikenali sebagai Gordon's Bay.  
Coogee telah diwartakan sebagai sebuah kampung pada tahun 1838, berkembang perlahan-lahan sehingga ia dihubungkan ke bandar dengan trem elektrik pada tahun 1902.

Sukan dan rekreasi

Coogee diwakili dalam satu pertandingan sukan paling popular di Australia, Liga Ragbi Kebangsaan, oleh kelab liga ragbi tempatan, South Sydney Rabbitohs. The Rabbitohs telah mewakili kawasan itu dalam liga sejak tahun 1908.

Pengangkutan

Ada bas-bas yang berjalan di sepanjang Malabar Rd dan itu satu-satunya pengangkutan di kawasan itu. 
Laluan 353 - Utara ke Bondi Junction melalui Coogee, Southbound ke Eastgardens melalui Maroubra Jn 
Laluan 376 & 377 - Utara ke Bandar melalui Randwick Jn, Southbound ke Pantai Maroubra.

Tanda tempat

Latham Park adalah kawasan rekreasi besar yang mempunyai padang bola sepak, padang kriket, gelanggang tenis dan mangkuk hijau. Ia terletak di sebelah Endeavour House, kemudahan Jabatan Pertahanan untuk Tentera Laut Diraja Australia . Jalur membeli-belah kecil terletak di Malabar Road, berhampiran sempadan Tanah Perkuburan Randwick. Satu lagi kedai yang terletak satu kilometer jauh di selatan sepanjang Jalan Malabar di sudut Torrington Road, 
Lurline Bay adalah lembangan berbatu yang terletak di antara Coogee dan Pantai Maroubra di pinggir bandar Coogee Selatan. Terletak di antara dataran tinggi yang dipancarkan cuaca, teluk kecil hanya boleh diakses menerusi berjalan kaki pantai dari Paras Seaside ke utara atau Parade Marin jika datang dari Pantai Maroubra.
Emiliano Zapata

Emiliano Zapata Salazar (Sebutan Sepanyol: [emi'liano saˈpata]; 8 Ogos 1879 – 10 April 1919) ialah seorang tokoh utama dalam Revolusi Mexico yang tercetus pada tahun 1910, dan yang pada mulanya ditujukan kepada pemerintahan diktator Porfirio Díaz. Beliau membentuk dan mengetuai Tentera Pembebasan Selatan, sebuah pasukan pemberontak yang penting di negeri Morelos.
Zapata dilahirkan di pekan luar bandar Anenecuilco di Morelos. Ketika itu, masyarakat petani di Morelos semakin ditekan oleh golongan kecil tuan tanah yang memonopoli sumber tanah dan air bagi penanaman tebu dengan sokongan Porfirio Díaz. Zapata turut serta awal dalam gerakan politik menentang Diaz dan hacendados pemilik tanah, dan ketika revolusi meletus pada 1910 beliau menjadi pemimpin utama pemberontakan petani di Morelos. Dengan kerjasama beberapa pemimpin petani lain, beliau membentuk Tentera Pembebasan Selatan dan kemudian menjadi ketua mutlak. Angkatan Zapata membantu menjatuhkan Díaz, tetapi apabila ketua revolusi Francisco I. Madero menjadi presiden beliau tidak mengakui peranan Zapatistas (kumpulan Zapata), mengecam mereka sebagai penjahat biasa. Zapata menyebarluaskan Rancangan Ayala yang menyeru reformasi tanah besar-besaran, mengagihkan semula tanah kepada petani. Madero menghantar pasukan untuk menghancurkan Zapatistas di Morelos. Para jeneral Madero menggunakan dasar bumi hangus, membakar kampung dan mengeluarkan penduduknya, dan mengerah yang lelaki memasuki tentera atau dihantar ke kem buruh paksa di selatan Mexico. Ini menguatkan kedudukan Zapata di kalangan petani dan Zapata berjaya menghalau angkatan Madero dan Victoriano Huerta keluar Morelos. Huerta membunuh Madero dan mengambil alih kuasa, tetapi satu gabungan pendukung perlembagaan pimpinan Venustiano Carranza, Álvaro Obregón dan Francisco Villa menggulingkan beliau dengan sokongan askar Zapata. Carranza, juga tidak sukakan Zapata, melantik dirinya sebagai ketua Mexico, tetapi Villa bersekutu dengan Zapata menentang Carranza dan Obregón. Kecewa dengan persekutuan ini, Zapata menumpukan tenaganya kepada membina semula masyarakat di Morelos yang dikuasainya, memulakan reformasi tanah Rancangan Ayala. Apabila Carranza menyatukan kuasanya dan memujuk Villa, Zapata memulakan pertempuran gerila terhadap Carrancistas (kumpulan Carranza), yang lalu menyerang Morelos, sekali lagi menggunakan taktik bumi hangus bagi menyingkirkan pemberontak Zapatista. Zapata berjaya menguasai semula Morelos pada 1917 dan mengawal sebahagian besarnya sehingga terbunuh dalam satu serangan hendap pada 1919. Selepas kematiannya, para jeneral Zapatista bersepakat dengan Obregón menentang Carranza dan berjaya mendapat jawatan penting di Morelos selepas kejatuhan Carranza. Mereka melaksanakan banyak reformasi tanah yang dirancang oleh Zapata.
Zapata kekal sebagai watak ikon di Mexico, digunakan sebagai simbol kebangsaan serta simbol gerakan neo-Zapatista.
Chih Tu

Lahirnya Empayar Tanah Merah

Pada awal abad ke-6 Masihi, Kalathana telah dikuasai kembali oleh Funan yang berpusat di Campa. Pada tahun 522 M, kerajaan Funan telah runtuh akibat diserang oleh suku Khmer dari bahagian tengah Sungai Mekong.
Kalinggawarman, Raja Kalathana telah menyerang Funan dan berjaya mengusir suku Khmer yang telah menawan kota Campa pada 556 M, seterusnya membina kembali empayar Funan yang runtuh dan melaksanakan penaklukan kembali wilayah kekuasaan Funan. Pada 561 M pula, Kalinggawarman telah mengisytiharkan diri baginda sebagai Maharaja Funan dan melantik adinda baginda Raja Gautama menjadi Raja Kalathana seterusnya berfungsi sebagai gabenor tertinggi bagi seluruh Segenting Kra dan Semenanjung. Namun pada 566 M, Raja Gautama telah membelot kakanda baginda dengan mengisytiharkan kemerdekaan Kalathana daripada Funan dan telah memindahkan ibu empayarnya dari kota Yawakotti, terletak di Hilir Kelantan ke arah Hulu Kelantan yang dipercayai kawasan Nenggiri sekarang. Kawasan baru ini amat strategik dari aspek ketenteraan dan perlindungan. Perpindahan ibu kota ini sebenarnya dilakukan untuk mengelak serangan daripada Funan, selain itu kawasan Hulu Kelantan juga kaya dengan lombong-lombong emas.
Raja Gautama telah menukar nama Kalathana kepada nama baharu iaitu Tanah Merah sesuai dengan lokasi ibu empayarnya yang terletak di kawasan tanah rata berwarna merah batu kawi. Baginda juga menamakan ibu empayar Tanah Merah sebagai Kota Singa dan dirujuk oleh sarjana China sebagai Seng-Chih atau Shih-tzu, manakala nama Tanah Merah dirujuk pula dengan nama Chih Tu oleh China dan Raktamrittika oleh India. Negeri ini hanya mencakupi Kelantan pada hari ini, Besut di selatan dan Narathiwat di utara, memandangkan negeri-negeri lain dalam Segenting Kra dan Semenanjung masih taat kepada Funan. Kalinggawarman, Maharaja Funan tidak mengambil tindakan yang sewajarnya terhadap Raja Gautama, seolah-olah merestui tindakan adinda baginda membebaskan Kalathana dan menubuhkan Tanah Merah. Sebaliknya baginda telah melantik adinda baginda yang juga Raja Thanathana menggantikan Raja Gautama sebagai gabenor Funan untuk wilayah Segenting Kra dan Semenanjung.

Bukti sejarah

Batu Bersurat Cherok Tok Kun atau Batu Bersurat Budhagupta ditemui di Province Wellesley (Seberang Perai) oleh Col. Low dalam abad ke-19. Prasasti ini berukir dengan satu stupa dan satu chattravali di atasnya. Manakala tulisan berada pada kiri dan kanannya. Tulisan ini yang ditulis dalam huruf Pallava dari abad ke-5 (400-500 M) menyatakan kejayaan dalam suatu pelayaran oleh seorang nakhoda kapal bernama Budhagupta, seorang penduduk Negeri Tanah Merah. Berdasarkan sejarah yang diterangkan dalam rencana ini, batu bersurat ini ditulis tidak lebih awal daripada tahun 566 M.
Sihir

Kedudukan sihir dalam Islam

Penganut agama Islam dilarang keras daripada mengamalkan sihir, kerana dianggap mengingkari hukum Allah/alam dan boleh jatuh syirik. Ia seolah-olah cuba menyaingi kuasa Allah. Orang yang terkena sihir lazimnya dikatakan sebelum itu tiba-tiba meningkat nafsu syahwatnya seperti dia kerap/ketagihan melakukan seks di mana akhirnya mengakibatkan jiwa dan batinnnya menjadi lemah dan mudah kerasukan.  Ini juga lantaran dirinya terdedah kepada badan yang tidak suci(tidak mandi wajib/hadas) dan syaitan amat menyukai orang yang demikian. Terdapat juga tanda kusam dan lesu pada wajahnya terutamanya pada bibir dan mata putih. Walau bagaimanapun sihir boleh dielak dengan mengamalkan beberapa ayat suci al-Quran seperti ayatul kursi dan lain-lain. Kedua-dua mazhab Sunni dan Shiah melarang penggunaan sihir. Di dalam aliran Sufi bagaimanapun terdapat konsep "barakah" yang merujuk kepada "rahmat" atau "kuasa Tuhan" yang diberikan kepada orang alim. Juga masih terdapat orang Islam yang menggunakan jin bagi tujuan yang baik seperti dalam perubatan dengan bantuan dari ayat Quran dan doa. Mazhab Wahhabi bagaimanapun melihat segala penggunaan jin atau makhluk halus walaupun untuk tujuan baik sebagai syirik.

Sihir dalam rujukan budaya pop

Di dalam media barat terutamanya yang ditujukan kepada kanak-kanak, ahli sihir sering digambarkan sebagai wanita tua yang jahat dengan kulit yang berkedut dan topi berbucu tajam, berbaju hitam atau ungu, dengan hidung yang berketuat and kadang-kadang kuku yang panjang.
Ahli sihir selalunya menaiki penyapu terbang seperti dalam cerita Harry Potter dan filem Hocus Pocus. Mereka selalunya didampingi dengan kucing hitam dan terdapat ahli sihir yang baik seperti dalam cerita Bewitched, Charmed dan The Craft.
Stavenhagen

Stavenhagen merupakan sebuah kawasan perbandaran terletak di daerah Mecklenburgische Seenplatte, Mecklenburg-Vorpommern, Jerman.
Jonquières, Tarn

Jonquières ialah sebuah komun yang terletak di komun Tarn di selatan Perancis.
Kampung Wakaf Nyiur Kembar

Poskod

Poskod yang digunakan di Kampung Wakaf Nyiur Kembar, Bukit Payong, Terengganu ialah 21400.
Wilayah Vaslui

Pembahagian pentadbiran

Wilayah ini memiliki 3 kawasan perbandaran, 2 bandar, dan 81 komun.
Bangsa Chile

Orang Chile (Chilenos) adalah etnik kebangsaan Chile.
Autokorelasi

Autokorelasi (Bahasa Inggeris: autocorrelation atau yang juga disebut sebagai kaitan diri) merupakan salah satu pelanggaran andaian dalam regresi lurus berganda. Agar pendugaan parameter dapat bersifat BLUE (Bahasa Inggeris: best liniear unbiased estimator) maka dalam regresi lurus berganda seharusnya tiada autokorelasi, iaitunilai covarian antara pengamatan ke Ui dam Uj memiliki nilai kaitan sama dengan 0 untuk i ǂ j.
Kelayakan Piala Dunia FIFA 2018 – CONCACAF Pusingan Ketiga

Kelayakan Piala Dunia FIFA 2018 – CONCACAF Pusingan Ketiga akan dimainkan dari 4 hingga 8 September 2015.

Format

Sebanyak 12 pasukan (di kedudukan 7 dan 8 dalam senarai peserta CONCACAF) dan 10 pemenang pusingan kedua) akan memainkan memainkan tempat sendiri dan tempat lawan secara timbal balas. Enam pemenang akan mara ke pusingan keempat. Cabutan untuk pusingan ketiga pada 25 Julai akan diadakan pada tahun 2015, di Istana Konstantinovsky dalam Strelna, Saint Petersburg, Rusia.